માનવમિત્ર, અમદાવાદ : શિક્ષણમાં બેફામ ફી વધારાને કારણે ગુજરાતભરના વાલીઓ ત્રાસી ગયા છે. સ્કૂલ સંચાલકો દ્વારા બેફામ રીતે ફી વધારો ઉઘરાવાઈ રહ્યો છે, જેની સામે વાલીઓને પોતાનું કામ છોડીને વિરોધ માટે રસ્તા પર આવવું પડ્યુ છે. અમદાવાદના ગ્લોબલ મિશન સ્કૂલના વાલીઓ ફીના વિરોધમાં રસ્તા પર ઉતરી આવ્યા હતા. મોટી સંખ્યામાં એકઠા થયેલા વાલીઓએ રેલી કાઢીને વિરોધ દર્શાવ્યો હતો. અમદાવાદના ઘુમા વિસ્તારમાં આવેલી ગ્લોબલ મિશન સ્કૂલના વાલીઓએ સ્કૂલ દ્વારા કરાયેલા ફી વધારાનો વિરોધ દર્શાવ્યો હતો. ૨૮ હજારની ફી ૩૫ હજાર કરતા વાલીઓ રસ્તા પર ઉતરી આવ્યા હતા.